ایران اتم انرژی‌سی قورومو باشقانی محمد اسلامی، اؤلکه‌سینین تکنیکی اولاراق اتم بومباسی یاراتماق قابیلیتینه صاحیب اولدوغونو، آنجاق بئله بیر پروژه‌‌نین گوند‌ملرینده اولمادیغینی دئدی.
انتخاب خبر سایتینا گؤره، محمد اسلامی، اؤلکه‌سینین نوکلئر فعالیتلری و برجام اولاراق آدلاندیریلان ۲۰۱۵ ایلینده ۵+۱ اؤلکه‌لری ایله ایمضالانان آنجاق اجرا ائدیلمه‌ین آنلاشمایا دایر آچیقلامالار وئردی.
اسلامی،
"ایرانین اتم بومباسی حاضرلاماق اوچون تکنیکی ایمکانلاری وار، آنجاق بئله بیر پروگرام گوندم‌ه دئییل" دئدی.
اولوسلارآراسی اتم انرژیسی آژانسی ایله ایلیشکیلرینده مثبت ایش بیرلیگینه صاحیب اولدوقلارینی دیله گتیرن اسلامی، اؤلکه‌سینین نوکلئر فعالیتلرینه دایر اساسسیز اتهاملارلا برجامین حیاتا گئچیریلمه‌سینین قارشیسینین آلیندیغینی ادعا ائتدی.
ایران خاریجی ایشلر باخان یاردیمچیسی و باش موذاکیره‌چی علی باقری دونن توئیتر حسابیندان ائتدیگی پایلاشیمدا، آمریکانین دا حاضر اولماسی تقدیرده اؤلکه‌سینین قیسا مدت‌ده دانیشیقلاری سونوجلاندیرماغا حاضر اولدوغونو بیلدیرمیشدی.
